|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Kovy vzácnych zemín v periodickej tabuľke prvkov |


Ruda kovov vzácnych zemín (na obrázku s americkým centom s priemerom 19 mm)

Spracované oxidy kovov vzácnych zemín sú ťažké, drsné prášky, zvyčajne hnedej alebo čiernej farby, ale môžu byť i svetlých farieb ako na obrázku. Spredu dozadu a zľava doprava sú na obrázku oxidy neodýmu, samária, lantánu, gadolínia, prazeodýmu a céru.

**Kovy vzácnych zemín** alebo **prvky vzácnych zemín** je súhrnné označenie pre niektoré prvky 13. skupiny periodickej tabuľky, konkrétne pre skandium, ytrium, lantán a lantanoidy (prvky od céru po lutécium). Ide o 17 takmer nerozlíšiteľných ťažkých kovov s lesklým sivým povrchom. Aktinoidy sa do tejto skupiny nezaraďujú. Tieto prvky sa používajú v rôznych aplikáciách, ako sú elektrické a elektronické súčiastky, lasery, sklo, magnetické materiály a v priemyselných procesoch.

Skandium a ytrium sa pokladajú za kovy vzácnych zemín, pretože sa zvyčajne nachádzajú v rovnakých ložiskách rúdy ako lantanoidy a majú podobné chemické vlastnosti, ale majú iné elektronické a magnetické vlastnosti. Názov „kovy vzácnych zemín" zavádzajúci, pretože tieto prvky v skutočnosti nie sú vzácne, ale historicky trvalo dlho, než sa tieto prvky podarilo izolovať. 

Tieto prvky na vzduchu pri izbovej teplote pomaly matnú a pomaly reagujú so studenou vodou za tvorby hydroxidov, pričom sa uvoľnuje vodík. Reagujú s parou za vzniku oxidov a spontánne sa vznietia pri teplote okolo 400 °C. Tieto prvky a ich zlúčeniny nemajú žiadnu biologickú funkciu okrem niekoľkých špecializovaných enzýmov, ako je napríklad bakteriálna lantanoid-dependentná metanoldehydrogenáza. Ich zlúčeniny rozpustné vo vode sú mierne až stredne toxické, ale nerozpustné zlúčeniny nie sú toxické. Všetky izotopy prométia sú radioaktívne, takže sa prirodzene nenachádza v zemskej kôre, okrem malých množstiev, ktoré vznikajú spontánnym štiepením uránu-238. Často sa nachádza v mineráloch s tóriom a menej často s uránom.

Aj keď sú kovy vzácnych zemín relatívne bežné v zemskej kôre (cér je 25. najbežnejší prvok, s koncentráciou 68 ppm je bežnejší než meď), v praxi sú tieto prvky rozmiestnené všade ako nečistoty. Na zisk kovov vzácnych zemín v dostatočnej čistote je teda nutné spracovať veľké množstvo surovej rudy, preto sa nazývajú kovy *vzácnych* zemín.

Kvôli svojim geochemickým vlastnostiam sú kovy vzácnych zemín rozprestrené a málokedy sa nachádzajú koncentrované v mineráloch vzácnych zemín. Kvôli tomu existuje malé množstvo ekonomicky využiteľných ložísk rúd, v ktorých sa nachádzajú. Prvý minerál vzácnych zemín, ktorý bol objavený (v roku 1787), bol gadolinit, čo je čierny minerál, ktorý sa skladá z céru, ytria, železa, kremíku a ďalších prvkov. Tento minerál bol extrahovaný z bane v dedine Ytterby vo Švédsku – až štyri kovy vzácnych zemín sú pomenované podľa tohto miesta (ytrium, terbium, erbium a yterbium).

Prvky
-----

Ako kovy vzácnych zemín sa označujú:

* skandium
* ytrium
* lantán
* cér
* prazeodým
* neodým
* prométium
* samárium
* európium
* gadolínium
* terbium
* dysprózium
* holmium
* erbium
* túlium
* yterbium
* lutécium

Poznámky
--------

1. ↑  V slovenčine je správne označenie lantanoidy. Kniha „Nomenclature of Inorganic Chemistry" of IUPAC vydaná v roku 1985 (strana 45) odporúča v angličtine používať názov „lanthanoid" namiesto „lanthanide". Koncovka „-ide" totiž štandardne naznačuje, že ide o anión (záporne nabitý ión). Podľa aktuálneho použitia je však v angličtine slovo „lanthanide" stále povolené a je približne analogické k označeniu kov vzácnych zemín.

Referencie
----------

1. ↑  lantanoidy. In: BÍNA, Jaroslav. *Malá encyklopédia chémie*. 3. vyd. Bratislava : Obzor, 1981. S. 425.
2. ↑  GAŽO, Ján. *Všeobecná a anorganická chémia*. 2. vyd. Bratislava : Alfa, 1974. S. 567.
3. ↑   *Nomenclature of inorganic chemistry: IUPAC recommendations 2005*. Cambridge : Royal society of chemistry, 2005. ISBN 978-0-85404-438-2. S. 51.
4. ↑  kovy vzácnych zemín. In: BÍNA, Jaroslav. *Malá encyklopédia chémie*. Bratislava : Obzor, 1981. S. 390.
5. ↑  Professor of Chemistry at University College London, Andrea Sella, na YouTube (UvQMiqqzcZE): „Insight: Rare–earth metals", interview na TRT World / Oct 2016, minutes 4:40 - ff.
6. ↑  T Gray. *The Elements*. [s.l.] : Black Dog & Leventhal, 2007. Lanthanum and Cerium, s. 118–122.
7. ↑   Rare earths: Neither rare, nor earths. *BBC News*, 2014-03-23. Dostupné online [cit. 2023-04-19]. (po anglicky)
8. ↑  LEE, Jordy. *Rare Earths Explained* [online].. Dostupné online. (po anglicky)
9. ↑   Lanthanide-Dependent Methanol Dehydrogenases of XoxF4 and XoxF5 Clades Are Differentially Distributed Among Methylotrophic Bacteria and They Reveal Different Biochemical Properties. *Frontiers in Microbiology*, 26 June 2018, s. 1366. DOI: 10.3389/fmicb.2018.01366. PMID 29997591.
10. ↑   An Updated Review of Toxicity Effect of the Rare Earth Elements (REEs) on Aquatic Organisms. *Animals*, 2020-09-16, s. 1663. ISSN 2076-2615. DOI: 10.3390/ani10091663. PMID 32947815. (po anglicky)
11. ↑  Haxel G.; Hedrick J.; Orris J.. *Rare Earth Elements—Critical Resources for High Technology* [online]. United States Geological Survey, 2002. Dostupné online. Archivované 2010-12-14 z originálu.

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Rare-earth element na anglickej Wikipédii.*

Periodická tabuľka chemických prvkov 

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |   | He |
| 2 | Li | Be |   | B | C | N | O | F | Ne |
| 3 | Na | Mg |   | Al | Si | P | S | Cl | Ar |
| 4 | K | Ca | Sc |   | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr | Y |   | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Alkalické kovy | Kovy alk. zemín | Lantanoidy | Aktinoidy | Prechodné prvky | Kovy | Polokovy | Nekovy | Halogény | Vzácne plyny |